section_heading: Životopis
paragraph_text: Sudjelovao je u disciplini floret i u svojoj grupi je zauzeo drugo mjesto. Pobijedio je Francuza Henrija Delabordea i Grka Ioannisa Poulosa, a izgubio je od drugog Francuza, Henrija Callota. Mavromichalisu je Olimpijski odbor brončanu medalju dodijelio naknadno. U vrijeme održavanja Igara nije bilo predviđeno da trećeplasirani dobije medalju, pa borba za treće mjesto nije ni održana. Njemu je pripala medalja zato što je imao dvije pobjede i jedan poraz, dok je drugoplasirani iz druge grupe Athanasios Vouros, imao jednu pobjedu i jedan poraz.